După un început promițător de sezon (locul 3 în Australia și locul 2 în China), Norris s-a impus pentru prima oară într-un Grand Prix. Pilotul britanic de la McLaren-Mercedes a câştigat duminică Marele Premiu de la Miami, a şasea etapă a Campionatului mondial, care a avut loc pe Miami International Autodrome (5,412 km).
Plecat din linia a 3-a, poziţia a 5-a, Norris i-a devansat pe Max Verstappen (Red Bull), campionul mondial en-titre, plecat din pole-position, şi pe monegascul Charles Leclerc (Ferrari).
Norris (24 ani), considerat unul dintre piloţii cei mai talentaţi a noii generaţii, a obţinut primul său succes în Formula 1, aducând prima victorie pentru McLaren-Mercedes după o pauză de trei ani.
Verstappen, fair-play!
La finalul cursei, pilotul britanic al echipei McLaren a fost felicitat de campionul mondial Max Verstappen (Red Bull). Acesta a dat dovadă de fair-play după a șasea etapă din acest an și l-a aplaudat pe pilotul de 24 de ani.
„Câștigi, pierzi. Cu toții suntem obișnuiți cu asta în curse, nu? Astăzi a fost un pic cam complicat. Cred că deja pe ‘medii’ nu a fost prea bine, ne-am îndepărtat, dar nu așa cum ar trebui să fie. Apoi, odată ce am făcut o oprire la boxe, am auzit ce făcea McLaren pe tur și am spus: ‘Ei bine, este destul de rapid’. Au avut din ce în ce mai mult ritm, în special Lando, care zbura. A fost incredibil de greu pentru noi în acea perioadă. Dacă o zi proastă înseamnă locul 2, trebuie să accept. Sunt foarte fericit pentru Lando, a trecut mult timp și nu va fi ultimul lui succes, așa că cu siguranță îl merită“, a punctat Verstappen.
Top 10 – Miami:
1. Lando Norris (Marea Britanie/McLaren-Mercedes) 1 h 30:49.876
2. Max Verstappen (Olanda/Red Bull) +7.612
3. Charles Leclerc (Monaco/Ferrari) +9.920
4. Sergio Pérez (Mexic/Red Bull) +14.650
5. Carlos Sainz Jr (Spania/Ferrari) +16.407 *
6. Lewis Hamilton (Marea Britanie/Mercedes) +16.585
7. Yuki Tsunoda (Japonia/Racing Bulls-Red Bull) +26.185
8. George Russell (Marea Britanie/Mercedes) +34.789
9. Fernando Alonso (Spania/Aston Martin-Mercedes) +37.107
10.Esteban Ocon (Franţa/Alpine-Renault) +39.746